ΓΡΑΠΤΗ ΕΡΩΤΗΣΗ E-1638/99

υποβολή: Efstratios Korakas (GUE/NGL) προς την Επιτροπή

(22 Σεπτεμβρίου 1999)

Θέμα: Οι καταστροφικές συνέπειες της ΚΑΠ και η ανάγκη αναθεώρησής της

Η αναθεώρηση της ΚΑΠ που εφαρμόστηκε στα πλαίσια της Συνθήκης του Μάαστριχτ και η Ατζέντα 2000 που θα εφαρμοστεί μέχρι το 2006, μειώνουν δραματικά τους ρυθμούς ανάπτυξης της γεωργίας για να την προσαρμόσουν στους όρους της αγοράς, όπως αυτή διαμορφώνεται από τον ΠΟΕ (Παγκόσμιο Οργανισμό Εμπορίου) και την ΟΝΕ.

Αυτή η μείωση των ρυθμών ανάπτυξης της γεωργίας είχε ως αποτέλεσμα τη μείωση της απασχόλησης στη γεωργία, το ξεκλήρισμα των μικρομεσαίων αγροτών, ειδικά σε χώρες όπως η Ελλάδα, όπου το ποσοστό του αγροτικού πληθυσμού είναι μεγάλο. Είχε επίσης ως αποτέλεσμα τον οικονομικό μαρασμό και την ερήμωση τηςπαίθρου καθώς και τηνποβάθμιση του περιβάλλοντος.

Θα επιμείνει η Επιτροπή στην ίδια πολιτική που θα επιταχύνει αυτή την καταστροφική πορεία για την ύπαιθρο ή σκοπεύει να προτείνει όπως διεκδικούν οι αγρότες, ιδιαίτερα οι μικρομεσαίοι την ανακοπή αυτής της πορείας και την αλλαγή της, λαμβάνοντας τα κατάλληλα μέτρα;

Απάντηση του κ. Fischler εξ ονόματος της Επιτροπής

(20 Οκτωβρίου 1999)

Ένας από τους στόχους της μεταρρύθμισης της κοινής γεωργικής πολιτικής (ΚΑΠ), με βάση το Πρόγραμμα Δράσης 2000, είναι πράγματι η διασφάλιση μιας καλύτερης προσαρμογής στις απαιτήσεις της αγοράς. Επιπλέον, η μεταρρύθμιση στοχεύει στην επίτευξη διαφόρων άλλων στόχων, όπως να διατηρηθεί σωστό βιοτικό επίπεδο για την κοινότητα των αγροτών, να ενσωματωθούν στην ασκούμενη πολιτική περιβαλλοντικές σκοπιμότητες και να καθιερωθεί η πολιτική αγροτικής ανάπτυξης ως ο δεύτερος πυλώνας της ΚΑΠ.

Είναι αληθές ότι το πλήθος ατόμων που απασχολείται στη γεωργία, τη δασοκομία και την αλιεία στην Ελλάδα συρρικνώθηκε κατά 21 %, στο χρονικό διάστημα 1987-1997. Εντούτοις, για τα 12 κράτη μέλη, κατά την ίδια περίοδο, ο αριθμός μειώθηκε κατά 31 %. Επίσης είναι αληθές ότι η σημαντικότερη συρρίκνωση του πλήθους αγροκτημάτων στην Ελλάδα αφορούσε μικρές εκμεταλλεύσεις με γεωργική έκταση μικρότερη από 10 εκτάρια. Εξάλλου, κατέστη δυνατό για τα εναπομένοντα μικρής και μεσαίας κλίμακας αγροκτήματα να βελτιώσουν την οικονομική τους βάση, αυξάνοντας τις παραγωγικές τους δυναμικότητες. Με τα μέτρα αγροτικής ανάπτυξης αντιμετωπίζονται ειδικώς δυνατά προβλήματα λόγω μείωσης του πληθυσμού και προσβολών του περιβάλλοντος, ιδίως στις περιφέρειες του στόχου 1. Παρά τις τυχόν διαφορές στο τοπικό επίπεδο, τα στατιστικά στοιχεία για τον πληθυσμό δείχνουν αύξησή του κατά την τελευταία δεκαετία για το πλείστο των ελληνικών αγροτικών περιοχών (ονοματολογία στατιστικών εδαφικών μονάδων (NUTS) 3ου βαθμού).

Ως επακόλουθο των αποφάσεων του Συμβουλίου και του Ευρωπαϊκού Κοινοβουλίου, η Επιτροπή θα εξακολουθήσει να εφαρμόζει το Πρόγραμμα Δράσης 2000. Επιπλέον, θα καθορισθεί η στάση της Επιτροπής για τη μελλοντική εξέλιξη της ΚΑΠ με ευρύ φάσμα στόχων, όπως η ενίσχυση της αγροτικής ανάπτυξης, η συνολική απαίτηση ενσωμάτωσης ανησυχιών των καταναλωτών, όπως η ασφάλεια των τροφίμων, το περιβάλλον ή οι συνθήκες διαβίωσης των ζώων, ηπεράσπιση του ευρωπαϊκού γεωργικού προτύπου στη διεθνή σκηνή, οι προκλήσεις της διεύρυνσης και η ανάγκη για περαιτέρω απλούστευση της κοινοτικής νομοθεσίας.

Στο πλαίσιο του Προγράμματος Δράσης 2000, προβλέπονται διάφορες εκθέσεις ή ανασκοπήσεις μεσοδιαστήματος για την ανάλυση του αντικτύπου από τη μεταρρύθμιση. Οι κανονισμοί προβλέπουν ανασκόπηση μεσοδιαστήματος για τις αροτραίες καλλιέργειες (2002), σύνταξη έκθεσης για τις άμεσες πληρωμές στον τομέα των ελαιούχων σπόρων (έως το 2002), έκθεσης για την κατάσταση ως προς τον προϋπολογισμό (έως το 2002) και ανασκόπηση του καθεστώτος γαλακτοκομικών ποσοστώσεων (2003). Επιπλέον, ως επακόλουθο των αποφάσεων για το ελαιόλαδο που λήφθηκαν τον Ιούνιο 1998, θα πρέπει να συνταχθεί πρόταση για μεταρρύθμιση που θα αρχίσει να ισχύει από το έτος εμπορίας 2001/2002. Προβλέπονται προτάσεις μεταρρυθμίσεων για τον τομέα του ρυζιού και τον τομέα του λίνου και της κάνναβης. Στον τομέα της ζάχαρης, το 2000/2001 λήγει το καθεστώς ποσοστώσεων, θα πρέπει δε να συνταχθούν προτάσεις για μεταρρύθμιση της αντίστοιχης κοινής οργάνωσης αγοράς (ΚΟΑ). Επιπλέον, έως τα τέλη του έτους 2000 πρόκειται ναποβληθεί έκθεση για τη λειτουργία της ΚΟΑ στον τομέα των οπωροκηπευτικών.